stanford-oval/wikipedia huggingface dataset:
שאי האטן
ביוגרפיה > קריירה

לאחר שסיים את לימודיו, האטן החל את הקריירה שלו כמתמחה ולאחר מכן עוזר תסריטאי בחברת ההפקה Team Downey. בעודו שם, הוא כתב את התסריט הספקולטיבי הראשון שלו בשם "!Maximum King", המתמקד בסטיבן קינג במהלך ההפקה של סרט הבימוי היחיד שלו, "מקסימום אוברדרייב". בשנת 2016 נבחר התסריט במדד הרשימה השחורה (אנ'), סקר שנתי לתסריטים שטרם הופקו. הוא המשיך בכתיבת תסריט ספקולטיבי נוסף בשם "Ballerina" (בלרינה), אשר נרכש בשנת 2017 על ידי ליונס גייט כדי שיופק על ידי חברת ההפקה של ג'ון וויק, Thunder Road Films. האטן ייחס את הטון של "בלרינה" למה שהוביל להבאתו לצוות הכתיבה של "ג'ון וויק 3" ומאוחר יותר "ג'ון וויק 4".
האטן גם כתב מספר תסריטים שזאק סניידר הפיק החל מסרטי נטפליקס משנת 2021 "צבא המתים" והפריקוול שלו "צבא הגנבים", ואחריהם אופרת החלל האפית "ירח המרד".
לסדרות טלוויזיה, הוא כתב פרקי פיילוט ל-"(Future) Cult Classic", סדרת טלוויזיה סאטירית, ו"אני יודע מה עשית בקיץ האחרון", שעליה גם קיבל קרדיט בתור מפיק בפועל.
פילמוגרפיה

| שנה | כותרת | במאי | הערות |
| --- | --- | --- | --- |
| 2019 | ג'ון וויק 3 | צ'אד סטהלסקי |  |
| 2021 | צבא המתים | זאק סניידר |  |
| 2021 | צבא הגנבים | מתיאס שווייגהופר |  |
| 2022 | משמרת יום | ג'יי ג'יי פרי |  |
| 2023 | ג'ון וויק 4 | צ'אד סטהלסקי |  |
| 2023 | ירח המרד | זאק סניידר |  |
| 2024 | ירח המרד - חלק שני: המצלקת (אנ') | זאק סניידר | תסריטאי |
| 2025 | ג'ון וויק מציג: בלרינה | לן וייסמן | תסריטאי |
| שנה | כותרת | קרדיט בתור> תסריטאי | קרדיט בתור> מפיק בפועל | הערות |
| --- | --- | --- | --- | --- |
| 2019 | (Future) Cult Classic | כן | כן | פיילוט |
| 2021 | אני יודע מה עשית בקיץ האחרון | כן | כן | פרק 1 |
| TBA | צבא המתים: וגאס האבודה | כן | כן | בהפקה |
הערות שוליים

1 2  Donald, Ella (28 במאי 2019). "Meet Shay Hatten, The 25 Year Old Who Helped Write John Wick 3". GQ Australia (באנגלית). אורכב מ-המקור ב-12 ביוני 2019. נבדק ב-25 בפברואר 2021. {{cite web}}:  (עזרה)
↑  McNary, Dave (5 באפריל 2019). "Dave Bautista Starring in Zack Snyder's 'Army of the Dead' at Netflix". Variety. נבדק ב-8 באוקטובר 2019. {{cite web}}:  (עזרה)
1 2  O'Connell, Michael (13 בנובמבר 2017). "4 Writers on the Scripts That Helped Them Quit Their Day Jobs". The Hollywood Reporter. נבדק ב-8 באוקטובר 2019. {{cite journal}}:  (עזרה)
↑  Fuster, Jeremy (25 ביולי 2017). "Script by 23-Year-Old Set to Expand 'John Wick' Universe". TheWrap. נבדק ב-8 באוקטובר 2019. {{cite web}}:  (עזרה)
↑  Edwards, Shanee (16 במרץ 2023). "How John Wick 4 Writer Broke in With His Extreme Spec Script". Final Draft (באנגלית). {{cite web}}:  (עזרה)
↑  Trumbore, Dave (12 באוגוסט 2019). "Zack Snyder Reveals Behind-the-Scenes Shot of 'Army of the Dead' as Filming Continues". Collider. נבדק ב-8 באוקטובר 2019. {{cite web}}:  (עזרה)
↑  Kit, Borys (6 ביולי 2021). "Zack Snyder Sets Next Movie, Sci-Fi Adventure 'Rebel Moon,' at Netflix (Exclusive)". The Hollywood Reporter. נבדק ב-10 ביולי 2021. {{cite web}}:  (עזרה)
↑  Porter, Rick (13 בפברואר 2019). "Syfy Slasher-Movie Satire Pilot Sets Cast". The Hollywood Reporter. נבדק ב-8 באוקטובר 2019. {{cite web}}:  (עזרה)
↑  Andreeva, Nellie (26 ביולי 2019). "Neal Moritz Re-Ups Overall Deal At Sony Pictures TV". Deadline Hollywood. ארכיון מ-22 באוקטובר 2020. נבדק ב-31 בדצמבר 2020. {{cite web}}:  (עזרה)
↑  Fleming, Mike Jr. (27 במאי 2021). "Singer Rina Sawayama Tapped To Star Alongside Keanu Reeves In 'John Wick: Chapter 4'". Deadline Hollywood. נבדק ב-27 במאי 2021. {{cite web}}:  (עזרה)
↑  Kroll, Justin (2 בנובמבר 2021). "Zack Snyder Taps Sofia Boutella To Star In His New Sci-fi Adventure 'Rebel Moon' At Netflix". Deadline Hollywood. נבדק ב-9 בדצמבר 2021. {{cite web}}:  (עזרה)
↑  Couch, Aaron (28 באוקטובר 2021). "Ana de Armas In Talks for 'John Wick' Spinoff 'Ballerina'". The Hollywood Reporter. נבדק ב-16 בפברואר 2022. {{cite web}}:  (עזרה)
↑  Petski, Denise (1 במרץ 2019). "'(Future) Cult Classic': Justin Bartha & Geoffrey Owens Cast In Syfy Pilot". Deadline Hollywood. נבדק ב-8 באוקטובר 2019. {{cite web}}:  (עזרה)
| --- | --- |
בקרת זהויות :  GND: 1281469386  ISNI: 0000 0005 0376 4417  LCCN: no2019134244  VIAF: 34156856351549601359   WorldCat (עם VIAF): 34156856351549601359
עידן גולן

עידן גולן (נולד ב-29 בפברואר 1996 ברמת ישי שבישראל) הוא כדורגלן ישראלי המשחק בעמדת קשר הכנף בהפועל אום אל פאחם
קריירת מועדונים

גולן גדל במחלקת הנוער של הפועל חיפה, אליה הגיע ממחלקת הנוער של הפועל נצרת עילית. הוא שיחק בקבוצה הבוגרת של הפועל חיפה במשך ארבע עונות, בהן ערך 27 הופעות בליגת העל והבקיע שער אחד, בניצחון 0–1 על הפועל עכו במסגרת עונת 2017/2018.
ב-6 באוגוסט 2018 חתם בהפועל רמת-גן גבעתיים מהליגה הלאומית. הוא שיחק במועדון במשך עונה אחת, במהלכה ערך 20 הופעות ליגה ולא הבקיע שערים.
ב-20 באוגוסט 2019 חתם בהפועל נוף הגליל מהליגה הלאומית. הוא ערך 29 הופעות ליגה במהלך תקופתו במועדון, בהן הבקיע שני שערים.
ב-14 באוגוסט 2020 חתם באוניברסיטת קלוז' מהליגה הרומנית השנייה. במשך תקופתו במועדון הוא ערך 20 הופעות ליגה, בהן הבקיע חמישה שערים.
ב-16 באוגוסט 2021 חתם גולן על חוזה לעונה אחת בוולונטר מליגת העל הרומנית. ב-22 באוגוסט הוא ערך את הופעת הבכורה שלו במועדון, בהפסד 0–2 ל-UTA ארד במסגרת המחזור השישי בליגה לעונת 2021/2022. בסך הכל ערך גולן שמונה הופעות ליגה במועדון בעונה זו.
ב-30 בספטמבר 2022 חתם בעירוני טבריה. ב-7 באוקטובר ערך הופעת בכורה כשנכנס כמחליף בניצחון 1–5 על הפועל עפולה. ב-14 באוקטובר פתח בהרכב לראשונה והבקיע שער בכורה מול הפועל אום אל-פחם, במשחק שהסתיים בתיקו 1-1.
ב-7 ביולי 2023 חתם בבוז'או מהליגה הרומנית השנייה. בספטמבר 2024 חזר לישראל וחתם בהפועל עכו.בפברואר 2025 עבר להפועל אום אל פאחם.
חיים אישיים

גולן הוא בנו של מאמן הכדורגל דני גולן.
נשוי לקסם שלם מאמנת כושר בישראל.
תארים

גביע המדינה: 2017/2018
הערות שוליים

↑  הפועל רמת גן: עידן גולן חתם בקבוצה, באתר וואלה, 6 באוגוסט 2018
↑  לאומית: הפועל נוף הגליל צירפה את עידן גולן, זר ראשון למ.ס. כפר קאסם, באתר וואלה, 20 באוגוסט 2019
↑  עידן גולן חתם באוניברסיטטאה קלוז' הרומנית: "המקום המושלם להמשיך בו את הקריירה", באתר וואלה, 14 באוגוסט 2020
↑  פרסום ראשון: עידן גולן חתם בוולונטרי הרומנית, באתר ONE‏, 16 באוגוסט 2021
↑  מצא יעד חדש: עידן גולן חתם בעירוני טבריה, באתר ONE‏, 30 בספטמבר 2022
↑  אחרי עונה נהדרת בטבריה: עידן גולן חוזר לרומניה, באתר ONE‏, 7 ביולי 2023
זוהר הקוטב

.
זוהר דרומי מעל שמי כדור הארץ, כפי שנראה מתוך תחנת החלל הבין-לאומית בסיורה סביב כדור הארץ. צולם ב-18 בספטמבר 2011, במהלך סיור של תחנת החלל מדרום אוסטרליה, בדרום האוקיינוס השקט, לצפון האוקיינוס השקט, במערב אמריקה התיכונה. ברקע ניתן לראות מטאורואידים, וכן את השתקפות הזוהר הדרומי בחלונות התא, ליד הלוחות הסולאריים.
הקוטב כפי שנראה מתחנת החלל הבין-לאומית ממסלולה סביב כדור הארץ. שתי החלליות המעוגנות לתחנת החלל הן סויוז ופרוגרס.
זוהר הקוטב (בלטינית: Aurora, "אורורה") הוא תופעת טבע המאופיינת בהופעה של אור בצבעים שונים בשמי הלילה. התופעה מתרחשת בקרבת הקוטב הצפוני, שם היא נקראת זוהר צפוני (aurora borealis - אורורה בוראליס) או בשמה הנפוץ ביותר אורות הצפון, ובקוטב הדרומי, שם היא נקראת זוהר דרומי (aurora australis - אורורה אוסטרליס).
התופעה מתרחשת כאשר נוצר בחגורות ואן אלן "עומס יתר" של חלקיקים שזורמים מטה בשדה המגנטי של כדור הארץ ומתנגשים במולקולות שבאוויר, בעיקר בחנקן ובחמצן שבאטמוספירה – באזור היונוספירה, וגורמים להם לשחרר אנרגיה בצורה של פליטת אור. התופעה מתרחשת בעת פעילות מוגברת של השמש. אטומי החמצן באטמוספירה טעונים באופן קבוע ובעת שמגיעה "רוח השמש" טעונה מטען גם היא, נוצר מפגש בין האטומים הטעונים המצריך שחרור אנרגיה, שבא לידי ביטוי בהופעת זוהר הקוטב.
צבעו של זוהר הקוטב נקבע בהתאם לסוג האטום. ירוק, שהוא הצבע הנפוץ ביותר, נוצר כתוצאה מפגיעה באטום חמצן. ואילו צבעים נדירים יותר כאדום וכחול נוצרים מאטומי מימן או חנקן, או מפגיעה ברמה גבוהה יותר של האטמוספירה.
בעבר לוותה התופעה בהשערות רבות, ביניהן שהזוהר הוא תוצר של גזים שונים הפורצים מכדור הארץ ואמונות טפלות, כהארת הדרך למתים העולים השמיימה.
צפייה בזוהר מכדור הארץ

הזוהר מופיע בדרך כלל סמוך לקטבים המגנטיים של כדור הארץ, משום שהאטומים הטעונים נמשכים אליהם בהתאמה. במהלך סערות גאומגנטיות זוהר הקוטב יכול להופיע גם באזורים מרוחקים מאוד מהקטבים המגנטיים, בתלות בעוצמת הסערה המגנטית. זוהר הקוטב ניתן לצפייה בלילות בהירים, נטולי או מעוטי עננים. על מנת לצפות בו יש להתרחק מאזורים הסובלים מ"זיהומי אור", כגון ערים ומקומות יישוב מוארים, ולצאת אל אזורים חשוכים.
"משפכים" בשדה המגנטי של כדור הארץ נקראים גם "הטבעת המגנטית", שם מתרחשת התופעה. כאשר מופיע זוהר צפוני, בחלק הצפוני של כדור הארץ הוא נקרא "אורורה בוראליס" וכאשר רואים את הזוהר בדרום הוא נקרא "אורורה אוסטרליס". את הזוהר הדרומי ניתן לראות באנטארקטיקה היבשת המקיפה את הקוטב הדרומי. באזור "הטבעת המגנטית" של הצפון, ניתן לראות את הזוהר הצפוני לרוב בצפון רוסיה, פינלנד, איסלנד, גרינלנד, אלסקה וקנדה. ככל שהסופה הסולרית חזקה יותר כך מתפשט הזוהר מהקטבים לכיוון קו המשווה, כך שניתן לראותו גם במדינות דרומיות יותר כגון צפון ארצות הברית, אסטוניה ועוד.
השפעות סערות גאומגנטיות

סופה כזו משבשת את השדה המגנטי של כדור הארץ ויכולה לשבש את תקשורת הרדיו, ניווט הלוויינים ואת פעילות רשת החשמל. סכנות נשקפות בעיקר לקווי מתח גבוה ולשנאים גדולים. בעת סערה גאומגנטית חזקה, זוהר הקוטב יכול להיראות גם מחוץ לחוגי הקוטב.
השפעות סערות גאומגנטיות > הסערה הגאומגנטית בספטמבר 1859

ב-2 בספטמבר 1859 הייתה התפרצות מגנטית חריגה על השמש. למחרת, קצת לפני הזריחה נצפו אורות זוהר הצפון בצבעים חזקים של אדום, ירוק וסגול, במקומות שלא נצפו בעבר, בהם קובה וג'מייקה. בעיתון הניו יורק טיימס נכתב שהאורות היו בעוצמה כזו שבלילה היה אפשר לקרוא בעזרתם ללא צורך בתאורה מלאכותית.
השפעות סערות גאומגנטיות > הסערה הגאומגנטית במאי 2024

בראשית מאי 2024 מנהל האוקיינוסים והאטמוספירה הלאומי של ארצות הברית (NOAA) פרסם אזהרת  צפי לסופה גאומגנטית בעוצמה גבוהה מאוד בעקבות פעילות חריגה בעוצמתה על פני השמש.
בלילה של 10 במאי-11 במאי 2024 הזוהר הצפוני אכן נצפה באזורים רחוקים בהרבה מהקוטב הצפוני במדינות אירופה וצפון אמריקה ואף באיראן. הזוהר הדרומי נראה במלבורן שבדרום ויקטוריהוגם בפלורידה ודרום קליפורניה
הערות שוליים

↑  Stuart Butler, Major solar storms could produce exceptional aurora events, Geographical, ‏2023-12-05 (באנגלית בריטית)
↑  Li Cohen, "Extreme" G5 geomagnetic storm reaches Earth, NOAA says, following "unusual" solar event, CBS News, ‏11 מאי 2024
↑  Northern Lights Photos: Aurora Borealis Lights Up the Night Sky, The New York Times, ‏13 מאי 2024
↑  New York Times, 3 September 1859, Saturday; Page 4, 1150 words
↑  NOAA Space Weather Prediction Center, "Extreme (G5) geomagnetic conditions have been observed! https://t.co/qLsC8GbWus, טויטר, ‏11 במאי 2024
↑  AFP, יוגב ישראלי,'"`UNIQ--nowiki-00000007-QINU`"'הזוהר הצפוני הדרים: "מאחורי כל היופי הזה - אורבת סכנה", באתר ynet, 21 במאי 2024
↑  '"`UNIQ--nowiki-00000009-QINU`"'גדעון לב,'"`UNIQ--nowiki-0000000A-QINU`"'"כמו חוויה דתית": סופת שמש גרמה לזוהר הצפוני להופיע באזורים דרומיים מהרגיל, באתר הארץ, 11 במאי 2024
↑  وقتی طوفان خورشیدی، آسمان ایران و جهان را رنگ‌آمیزی کرد, زومیت, ‏2024-05-13 (בפרסית)
↑  borna.news, چطور شد که شفق قطبی در ایران هم دیده شد؟ +عکس, fa, ‏۱۴۰۳/۰۲/۲۶ - ۱۱:۰۱ (בפרסית)
↑  شفق قطبی در آسمان کویر ایران, BBC News فارسی, ‏2024-05-12 (בפרסית)
↑  Northern Lights Photos: Aurora Borealis Lights Up the Night Sky, The New York Times, ‏10 מאי 2024
↑  אבי בליזובסקי, זוהר הקוטב נצפה בפלורידה: סופת שמש חזקה עדיין מציפה את כדור הארץ וצפויה להגיע לשיא נוסף מחר, באתר הידען, ‏מאי 2024
| --- | --- |
בקרת זהויות :  NLI: 987007295754005171  GND: 4130058-0  LCCN: sh85009555  NDL: 00567224  NKC: ph124326 
זוהר צפוני כפי שנצפה באלסקה
זוהר דרומי בתחנה האנטארקטית אמונדסן-סקוט
תצורת כנף

דוגמה לכנף של מטוס הסופרמרין ספיטפייר. המטוס היה חד כנפי עם כנף בהתקנה נמוכה, הכנפיים היו ישרות ואליפטיות, עם מנת ממדים בינונית ובעלת דיהדרל.
בתעופה תצורת כנף הוא בין הגורמים המרכזיים בביצועי כלי-טיס מסוג כנף קבועה. ישנם הרבה משתנים בתצורת כנף כגון מספר הכנפיים, אופן ואזור ההתקנה, הצורה הגאומטרית, גודל ויחס שטח הכנף למשקל. אמצעים שונים משמשים לשיפור ביצועי כלי הטיס במשטרי טיסה שונים ובפרט בהמראה ונחיתה.
מספר כנפיים ומיקומם > מספר הכנפיים

בעשורים הראשונים אחרי הטיסה הראשונה של האחים רייט המנועים הקנו ביצועים מאוד צנועים ולא הקנו דחף רב. בשל כך היה צורך להקטין את עומס הכנף, זה דורש שטח פנים גדול, אבל החומרים הבסיסיים ששימשו לתעופה היו בעיקר קורות עץ דקות ובד ולכן הכנפיים לא היו יכולות להיות ארוכות מספיק. במקום זאת הפתרון המועדף היה התקנה של מספר כנפיים אחת מעל השנייה עם מבנה תומך של קורות וכבלים.
| חד-כנפי | דו-כנפי |
| --- | --- |

מאפיינים
מטוסים חד כנפיים הפכו לפופולריים יותר ככל שביצועי המנועים והחומרים התעופתיים השתפרו. התקנה זאת מאפשרת גרר מינימלי ומהירויות טיסה גבוהות יותר. זאת, הן מכיוון שיש רק כנף אחת והן מפני שהכנף דורשת הרבה פחות תמיכה מבנית חיצונית בצורת קורות וכבלים.: זהו הפתרון הפופולרי בשלבים הראשונים של התעופה. פתרון זה הקנה את העילוי המיטבי במהירות בה תוכנן המטוס לטוס. עם זאת, הגרר המושרה במהירויות נמוכות והגרר הטפילי במהירויות גבוהות היו משמעותיים ובפועל הפכו למעמסה ככל שביצועי המנוע השתפרו.
דוגמאות
סנטוס-דומונט דמוזל (המטוס החד כנפי הראשון), פוקר איינדקר: רייט פלייר (המטוס הראשון), סופווית קאמל

| תלת-כנפי | ארבע-כנפי | רב-כנפי |
| --- | --- | --- |

מאפיינים
| מטוסים תלת כנפיים מציעים תמרוניות גבוהה יותר יחסית למטוסים דו כנפיים, אבל גם גרר גבוה יותר. סוג זה של מטוסים זכה לתקופה קצרה של פופולריות במלחמת העולם הראשונה, אבל אז הוחלף במטוסים דו כנפיים עם מנועים משופרים. | ההגיון מאחורי המטוסים הארבעה כנפיים דומה לזה של תלת כנפיים, אבל גם כשנבנו מספר דגמים כאלה, הם מעולם לא נכנסו לשירות פעיל. | מטוס מרובה כנפיים אפיין ניסיונות תעופה מוקדמים והשיא היה מטוס עם 200 כנפיים נפרדות שטס ב-1907. הכנפיים נטו להשפיע על הלחץ והזרימה אחת של השנייה, והמטוס נטה להיות מסורבל ולא יציב עם ביצועים מאוד צנועים ומטוסים חד, דו ותלת כנפיים הציגו ביצועים עדיפים, ולכן מטוסים מרובי כנפיים מעולם לא נכנסו לשירות. |
דוגמאות
| פוקר DR.I, סופווית טריפליין | סופרמרין נייטהוק | פוקר V.8 |
מספר כנפיים ומיקומם > אזור התקנה - חד-כנפי

מטוסים חד כנפיים מאפשרים התקנת זוג הכנפיים בגבהים שונים בגוף המטוס בהתאם לדרישות הביצועים והמשימה.
| התקנה נמוכה - כנף תחתית | התקנה מרכזית - כנף מרכזית | התקנת כתף |
| --- | --- | --- |

מאפיינים
| התקנה נמוכה של הכנפיים מאפשרת בניית תיבת כנף - החלק המבני התומך בכנפיים עצמן - מקושר בין שתי הכנפיים. בנוסף, מפני ששאר המבנה של המטוס מורכב על גבי תיבת הכנף, מפני שכוח הג'י הצפוי למטוס הוא לרוב חיובי (דהיינו פועל כלפי גחון המטוס) החיבור והתמיכה שהמבנה דורש היא קטנה יחסית למטוסים אחרים, מה שחוסך במשקל. זה גם מאפשר עגינה של כני הנסע בתיבת הכנף שלרוב מהווה את המרכיב המבני המרכזי של המטוס. עם זאת צורת התקנה זאת מתאפיינת בחוסר יציבות מסוימת מפני שהגוף המונח על גבי הכנף, במהלך הפנייה, יטה למשוך את הכנף הגבוהה כלפי עצמו ולהחריף את הגלגול. בשביל לפצות על זה ברוב המקרים הכנפיים יוטו מעלה. החל משנות ה-30 במטוסי בוכנה הועדפה התקנה זאת, והיא בלטה במטוסי קרב. | התקנה אמצעית מתאפיינת בכך שכל המבנה המרכזי של המטוס נבנה מראש בשביל לתמוך בכנפיים ותיבת הכנף בעצם מהווה את ההיקף של הגוף ולעיתים דורש מעין הארכה, או הוצאה של תיבת הכנף החוצה מהגוף. זה מצריך חיזוק משמעותי, מה שמעלה את משקל הגוף. עם זאת זה מקנה את הגרר המינימלי יחסית לצורות התקנה אחרות, מפני שיש פחות גורמי הפרעות למיניהם. | התקנת כתף מוגדרת כהתקנה גבוהה בגוף המטוס, אך אינה גבוהה מכל המרכיבים שלו. התקנה זאת מאפשרת בניית תיבת כנף חזקה, אך מפני שהגוף תלוי על גבי הכנפיים היה צורך בחיזוק התמיכה בגוף, עם זאת צורת התקנה זאת מתאפיינת ביציבות יחסית, מפני שהגוף התלוי מתחת הכנפיים בפנייה, כמו משקולת, ימשוך את הכנף הגבוהה מטה וישאף לאזן את הכנפיים. בנוסף צורת התקנה זאת מאפשרת שימוש בכני נסע קטנים יחסית להתקנות נמוכות יותר במיוחד במטוסים גדולים וכבדים. |
דוגמאות
| מטוסים צבאיים בוכנתיים: P-51 מוסטנג, מסרשמיט Bf 109. מטוסים צבאיים סילוניים: F-86 סייבר, מיראז' 3, F-117 נייטהוק מטוסים אזרחיים: בואינג 747 | מטוסים צבאיים: מיג-15,מיג-17,מיג-19, מיג-21, F-104 סטארפייטר, F-105 ת'נדרצ'יף. | F-15 איגל, F-14 טומקט, מיג 23,25/31,29, סוחוי-27 |

| התקנה גבוהה - כנף עילית | התקנת שימשייה |
| --- | --- |

מאפיינים: 
התקנה גבוהה מוגדרת כהתקנה בחלק העליון ביותר של הגוף, כאשר אין גורם אחר מעליו (פרט משטח מייצב כיוון). בדומה להתקנת כתף דורשת תמיכה גדולה יחסית של הגוף על ידי תיבת הכנף, והיא גם מתאפיינת ביציבות גדולה אף יותר מהתקנת כתף בשל הזרוע הארוכה יותר של הגוף התלוי כולו מתחת לכנף. התקנה זאת מאפשרת הפרדה גדולה של הכנף מהקרקעת מה ששימושי במטוסים בהם מותקנים על גבי הכנפיים מנועים עם מדחף הדורשים הפרדה מהקרקע. זה גם מאוד שימושי במטוסים להצנחה, מכיוון שהצנחנים מסוגלים לקפוץ מצדדי המטוס מבלי לחשוש מפגיעה בכנפיים. בנוסף צורת התקנה זאת מאפשרת שימוש בכני נסע קטנים יחסית להתקנות נמוכות יותר.: התקנת שימשייה מוגדרת ככנף המותקנת מעל הגוף ומחוברת אליו על ידי קורות תמיכה. התקנה זאת מאפיינת מטוסי אולטרהלייט המשתמשות בגלשן אוויר ככנף וכן מספר מטוסים ימיים שצריכים הפרדה גדולה של מנועיהם מהמים. זה גם הכינוי לכנף העילית במטוסים דו כנפיים. התקנה זאת מתאפיינת בדומה להתקנה גבוהה ביציבות גבוהה בגלל הזרוע הארוכה יותר של הגוף התלוי מתחתיו, אבל התקנה זאת דורשת תמיכה חיצונית ומשמעותית בכנפיים, מה שמגדיל את משקל כלי הטיס ואת הגרר.
דוגמאות: 
מטוסים צבאיים:לוקהיד C-130 הרקולס, ווט F-8 קרוסיידר מטוסים אזרחיים:ססנה 172/152.: מצנח ממונע, PBY קטלינה.
מספר כנפיים ומיקומם > אזור התקנה - חד-כנפי > אורכי מוטת כנף - מרובי כנפיים

במטוסים דו-כנפיים אורכי הכנפיים יכולים להיות שונים ולעיתים קיצור הכנפיים נבחר בשביל להשפיע על הגרר או היציבות.
| מוטה זהה | מוטה שונה | ססקיפלן | ססקיפלן הפוך |
| --- | --- | --- | --- |

מאפיינים
| העיצוב הבסיסי ביותר, מצטיין בעילוי במהירות נמוכה אבל גם בעל גרר ומשקל גבוהים יחסית. | לעיתים נבחר בשביל הקטנת המשקל והגרר של המטוס. | ססקיפלן משמעותו "כנף וחצי" כאשר הכוונה שהכנף התחתונה קצרה משמעותית מהכנף העליונה. משמשת להקטנת משקל הכנפיים, הקטנת הגרר אבל גם מצטיינת ביציבות גבוהה יחסית. | ססקיפלן הפוך מוגדר כמטוס דו-כנפי שהכנף העליונה קצרה משמעותית מהתחתונה, בעלת תכונות דומות לססקיפלן רגיל, פרט ליציבות נמוכה יותר. |
דוגמאות
| רייט פלייר 1 | קרטיס JN-4 | פיאט CR 42 | פיאט CR.1 |
מספר כנפיים ומיקומם > אזור התקנה - חד-כנפי > הזחת כנף - מרובי כנפיים

במטוסים מרובי כנפיים הזחה משמעותה דירוג הכנפיים במקום מיקומן אחת בדיוק מעל לשנייה. זה מונע מאוויר בלחץ גבוהה בתחתית הכנף מלהתערבב עם אוויר בלחץ נמוך מכנף מתחתיה. במטוסים דו ותלת-כנפיים בהם יש הפרדה משמעותית בין דרגות הכנפיים היתרון שזה מקנה הוא זניח, ולכן משמש בעיקר בשביל לאפשר גישה לגוף המטוס, מבחינה תפעולית או הנדסית.
| לא מוזח | הזחה קדימה | הזחה אחורה |
| --- | --- | --- |

מאפיינים
| התצורה הסטנדרטית. אופיינית למטוסים הדו-כנפיים הכבדים. | משמש לאפשר גישה לתאי הטייס והנוסע במספר מטוסים. מאפיינת את מרבית המטוסים הדו-כנפיים הקלים. | משמש בעיקר להקניית מיקום הנדסי. לדוגמה במטוס עם תא טייס הסגור המתחבר לכנף העליונה, אם לא מדרגים את הכנף העליונה אחורה לא יהיה מקום לשמשה של המטוס. |
דוגמאות
| קאדרון G.4, פרדריכשאפן GIII | בריסטול F.2, סופווית קאמל | ביצ'קראפט דגם 17 סטגרווינג |
מספר כנפיים ומיקומם > אזור התקנה - חד-כנפי > כנפיים מצטלבות

| כנף מוצלבת ברקטות | רוטור מסוק-מטוס או כנף X |
| --- | --- |

מאפיינים
כנפיים מצטלבות אופייניות לרקטות או כלי טיס ייחודיים שבהם הכנף משמשת כמשטח זנב.: כנף X היא ניסיון לגשר בין ביצועי מסוקים ומטוסים. בהמראה ונחיתה הכנף היא רוטור סטנדרטי, מסתובב בשביל לייצר עילוי אנכי, אבל אחרי המראה הרוטור עוצר והופך לכנף קשיחה. הקונספט לא נכנס לייצור סדרתי בגלל קשיים הנדסיים מסוימים אבל נוסה במספר כלי טיס.
דוגמאות
: סיקורסקי S-72
תמיכה מבנית

| ללא תמיכה - שלוחה | קורה חיצונית תומכת - סמוכה | תמיכה בעזרת כבלים |
| --- | --- | --- |


מאפיינים
| כנף שלוחה היא כנף הכוללת את כל התמיכה המבנית בתוך גוף המטוס והכנף, דורש חומרים ומבנה חזק וכבד יחסית, אבל חוסך בגרר בשל שטח הפנים המוקטן. מאפיין בדרך כלל את המטוסים החד כנפיים. | תמיכה על ידי קורות מאפשרת כנף קלה ודקה יותר, אם כי מגדילה את שטח הפנים של המטוס. מאפיין מטוסים קלים ובינוניים בעלי כנף גדולה או מטוסים דו-כנפיים מתקדמים. | כבלים מספקים תמיכה על ידי מתיחות ולכן דורשת חיזוק ואיזון משני הצדדים. במטוסים חד ודו כנפיים משכך ומוסיף יציבות למבני כנף קלים. |
דוגמאות
|  | מטוסים חד כנפיים: ססנה 172/152.  מטוסים דו כנפיים: פוקר D.VII | חד כנפי: פוקר איינדקר דו כנפי: סופווית קאמל |
תמיכה מבנית > מספר סדרות תמיכה - דו-כנפי

סדרות בהקשר הזה מתייחסות לחלקים של הכנף התחומים על ידי קורות התמיכה.
| תמיכה בשתי סדרות | תמיכה בארבע סדרות |
| --- | --- |

מאפיינים
סדרות תמיכה אופיינית למטוסים הקלים יותר: תמיכה בארבע סדרות אופיינית למטוסים הדו כנפיים הכבדים יותר או בעלי כנפיים ארוכות יותר.
דוגמאות
דה הבילנד טייגר מות': בריסטול F.2
תמיכה מבנית > כנפיים סגורות

| כנף קובייתית | כנף קובייתית מעוגלת | כנף צילינדרית |
| --- | --- | --- |

מאפיינים
| מטוס כנף קובייתית משתמש בקורות התמיכה בכנפיים כמשטחי מייצב כיוון. בדרך כלל אפיין מטוסים ודאונים דו-כנפיים כבדים מוקדמים מאוד והיה בעל תמיכה ארבעה תאים. | כנף מעוגלת אמורה להקנות ביצועים דומים לכנף קובייתית, אבל הייתה בעייתית להרכבה ותמיכה. שימשה מעט דגמי מטוסים דו-כנפיים מוקדמים. | כנף צילינדרית הייתה אחת המועדפות במהלך ניסיונות לבניית מטוס בעל יכולת המראה ונחיתה אנכיים. כאשר הכנף גם תיחמה רוטור או מדחף. הכנף גם שימשה את הבסיס לכני הנסע הקטנים בחלקה האחורי, עליהם המטוס היה אמור לנחות. אף על פי שנבנו מטוסים לבחינת הקונספט, אף אחד מהם לא נכנס לייצור סדרתי. |
דוגמאות
| סנטוס-דומונט 14-bis | בלריוט III | היינקל ווספה, SNECMA קולאופטר, הילר VXT-8 |
| כנף אגודה | כנף טבעתית פחוסה | כנף מעוינת |
| --- | --- | --- |

מאפיינים
| שני זוגות כנפיים, אחת בהתקנה נמוכה והשנייה גבוהה המחוברות ביניהן. הכנף בעלת השפעות מוקטנות של מערבולות קצה כנף ויציבות רוחבית גבוהה יחסית. עם זאת המורכבות של המבנה של הכנף מגביל את שימושיותו. משמש מספר מצומצם של מטוסים קלים. | כנף טבעתית הייתה ניסיון מוקדם לבנות מטוס יציב סטטית, שלא שואף להתבדר ולצאת משליטה. מספר מצומצם של מטוסים נבנו על בסיס כנף זאת אבל נזנחו עקב מלחמת העולם הראשונה ובמהלכה יצרני המטוסים הצבאיים הצליחו לבנות מטוסים יציבים בעלי כנפיים סטנדרטיות שהיו פשוטות יותר לייצור. | כנף מעוינת בדומה לכנף טבעתית שאפה להקנות יציבות סטטית. אף על פי שנבנו מספר דגמים בעלי כנף זאת, הם מעולם לא עלו לאוויר. |
דוגמאות
| ליגטי סטראטוס | לי-ריצ'רדס אנולר מונופליין | אדוארדס רומבודיאל |
תמיכה מבנית > קשיחות מול גמישות

| כנף קשיחה | כנף גמישה |
| --- | --- |

מאפיינים
כלי טיס מעל משקל מסוים דורשים כנף שמסוגלת לתמוך בטווח משקלים ומעטפת ביצועים רחבה. חומרים של כנף קשיחה כוללים החל מבדים מתוחים על מסגרות או קורות עץ דרך פח אלומיניום פלדת אל חלד וטיטניום וכלה בחומרים מרוכבים. כל אלה נוטים להיות כבדי ומשקל החומר הוא בין הגורמים המשפיעים על תכונות הכנף. למרות זאת מרבית הכנפיים כוללות רמת גמישות מסוימת בשביל לתמוך הן במשקל המטוס, הן במשקל הכנף ובתמרונים ותנאים אווירודינמיים שונים.: כנף גמישה מתאפיינת בשימוש בחומרים שלא מחוזקים או מתוחים ודורשים תמיכה ממסגרת קשיחה או זרימת אוויר בשביל לשמור על הצורה האווירודינמית. כנף גמישה בדרך כלל משמשת כלי טיס קלים מאוד.
צורת המבנה של הכנף > מנת ממדים

היחס בין מוטת הכנף לבין המיתר הממוצע, הנקרא "מנת-ממדים", הוא אחד הגורמים ההנדסיים המרכזיים המשפיעים על ביצועי הכנף וקובעים את מידת העילוי והגרר במהירויות שונות. בדרך כלל מנת ממדים משפיעה ישירות על עומס הכנף של המטוס.
| מנת ממדים קטנה | מנת ממדים בינונית | מנת ממדים גבוהה |
| --- | --- | --- |

מאפיינים
| מנת ממדים קטנה מאפשרת גרר מזערי וביצועי טיפוס ותאוצה מיטביים במהירויות גבוהות וכן מאפשר קצב גלגול גבוה מאוד. אך עם זאת, יוצר עומס כנף גבוה ועל כן ביצועי פנייה ומהירות נמוכה ירודים. | עם מנת ממדים בינונית, ביצועי הכנף מגשרים בין ביצועי כנפיים עם יחס נמוך ובין כנפיים בעלי יחס גבוה. | כנף בעלת מנת ממדים גבוהה מקטינה את עוצמתן של מערבולות קצה כנף וכתוצאה מכך היא בעלת גרר נמוך במיוחד. הכנף מאפשרת ביצועים מיטביים במהירות נמוכה ומאפיינים כלי טיס שטסים גבוה ולאט או דאונים הטסים על זרמי האוויר בלבד ללא כוח מנוע. עם זאת מקנה קצב גלגול צנוע יחסית לשאר צורות הכנפיים ובעלת ביצועים ירודים במהירות גבוהה. |
דוגמאות
| F-104 סטארפייטר |  | לוקהיד U-2, דאון |
צורת המבנה של הכנף > שינוי מיתר לאורך הכנף

ברוב המטוסים המיתר לא קבוע לאורך הכנף בשל שככל שהכנף מתרחקת מהגוף ככה יותר קשה לשמור על זרימה סדירה בכל המהירויות. הפרופיל של הכנף בדרך כלל קטן ככל שמתרחקים מהגוף וכך גם אורך המיתר.
| כנף מיתר קבוע | כנף מוּצֶרֶת | כנף הצרות-הפוכה |
| --- | --- | --- |

מאפיינים
| כנף שלא משנה את אורך המיתר היא הפשוטה ביותר לייצור והתקנה, אך היא גם מוסיפה משקל משמעותי בשל שהאוויר בקצה הכנף לא מייצר מספיק עילוי בשביל לפצות על רוחב הכנף. | כנף מוצרת (נקראת לעיתים כנף שפידית) אופיינית למרבית כלי הטיס וכוללת הצרות – התקצרות מיטר חתך הכנף ככל שמתרחקים משורשה. היא מאפשרת יצירת עילוי מיטבית לאורך הכנף ובטווח מהירויות גדול. | כנף הצרות-הפוכה באה לנסות ולפצות על התופעה בה קצוות הכנפיים מזדקרות ראשונות במהירות נמוכה בכנפיים משוכות. אבל המשקל הגבוה בקצוות הכנפיים שמחייב חיזוק הכנף ועיגונה בתוך הגוף הופכים את הצורה הזאת ללא כדאית. פרט למספר דגמי ניסוי, עיצוב זה לא בא לשימוש מעשי בתעופה. |
דוגמאות
| פייפר קאב, פייפר PA-18 סופר קאב |  | XF-91 |
| מיתר הצרות משולבת | מיתר קבוע קצוות מוצרים |
| --- | --- |

מאפיינים
הכנף מתאפיינת במיתר צר בשורש הכנף שהולך ומתרחב ואז ההצרות מתהפכת והכנף הולכת ונהיית צרה. הכנף בדרך כלל מחוזקת על ידי סמוכה. כנף זאת מאפשרת ראות טובה יותר ומשמשת מטוסי תצפית.: כנף זאת מגשרת בין פשטות המבנה של כנף מיתר קבוע לביצועי כנף מוצרת ומשמשת בדרך כלל מטוסים קלים.
דוגמאות
וסטלנד לייסנדר: ססנה 172